N á v r h

Komuniké

	Vláda Slovenskej republiky na svojej … schôdzi dňa …. prerokovala a schválila Návrh nariadenia vlády Slovenskej republiky, ktorým sa ustanovujú podrobnosti o technických požiadavkách a o postupoch posudzovania zhody na prepravné tlakové zariadenia.
	Cieľom tohto nariadenia vlády je zvýšenie bezpečnosti prepravných tlakových zariadení používaných na vnútrozemskú cestnú a železničnú prepravu niektorých nebezpečných látok a zabezpečenie voľného pohybu prepravných tlakových zariadení medzi územím Európskeho spoločenstva  a územím Slovenskej republiky vzhľadom na ich uvedenie na trh, opätovné uvedenie do prevádzky a opakované použitie.

	Nariadenie vlády vytvorí pre slovenských exportérov rovnaké podmienky pre vstup na trhy krajín Európskej únie a Európskeho združenia voľného obchodu aké platia pre tamojších výrobcov.